CELEX: 52020PC0254
Language: sl
Date: 2020-06-22
Title: Predlog SKLEP SVETA o sklenitvi sporazuma o spremembi Začasnega sporazuma o partnerstvu med Evropsko skupnostjo na eni strani in pacifiškimi državami na drugi strani zaradi pristopa Neodvisne države Samoe in prihodnjih pristopov drugih pacifiških otoških držav

EVROPSKA KOMISIJA
            Bruselj, 22.6.2020
            COM(2020) 254 final
            2020/0121(NLE)
            Predlog
            SKLEP SVETA
            o sklenitvi sporazuma o spremembi Začasnega sporazuma o partnerstvu med Evropsko skupnostjo na eni strani in pacifiškimi državami na drugi strani zaradi pristopa Neodvisne države Samoe in prihodnjih pristopov drugih pacifiških otoških držav 
            
               
         
         
            
               OBRAZLOŽITVENI MEMORANDUM
            
            
               1OZADJE PREDLOGA 
            
            
               1.1Razlogi za predlog in njegovi cilji
            
            
               Priloženi predlog sklepa Sveta je pravni instrument za sklenitev sporazuma o spremembi Začasnega sporazuma o partnerstvu med Evropsko unijo na eni strani in pacifiškimi državami na drugi strani v skladu s členom 218(6) PDEU.
            
            
               Svet je 12. junija 2002 pooblastil Komisijo, da z državami AKP začne pogajanja za sporazume o gospodarskem partnerstvu.
            
            
               Unija je 30. julija 2009 podpisala Začasni sporazum o partnerstvu med Evropsko skupnostjo na eni strani in pacifiškimi državami na drugi strani (v nadaljnjem besedilu: Sporazum), ki določa okvir za Sporazum o gospodarskem partnerstvu
                  1
               . Cilji Sporazuma so:
            
            
               (a)omogočiti pacifiškim državam, da izkoristijo boljši dostop na trg, ki ga ponuja EU;
            
            
               (b)spodbujati trajnostni razvoj in postopno vključevanje pacifiških držav v svetovno gospodarstvo;
            
            
               (c)vzpostaviti območje proste trgovine med pogodbenicami na podlagi skupnega interesa, in sicer s postopno liberalizacijo trgovine na način, ki je skladen z veljavnimi pravili STO in načelom asimetrije, ob upoštevanju posebnih potreb in omejitev zmogljivosti pacifiških držav glede ravni in časovnega okvira obveznosti;
            
            
               (d)vzpostaviti ustrezne mehanizme reševanja sporov ter
            
            
               (e)vzpostaviti ustrezno institucionalno ureditev.
            
            
               Papua Nova Gvineja in Republika Fidži začasno uporabljata Sporazum od 20. decembra 2009 oziroma 28. julija 2014.
            
            
               Člen 80 Sporazuma določa, da lahko drugi pacifiški otoki pristopijo k Sporazumu na podlagi predložitve ponudbe za dostop na trg, ki izpolnjuje zahteve člena XXIV GATT 1994. V skladu s tem je Neodvisna država Samoa pristopila k Sporazumu 21. decembra 2018
                  2
                in ga začasno uporablja od 31. decembra 2018. Izvajajo se postopki pogodbenic za pristop Salomonovih otokov in Kraljevine Tonga, ki so izrazili zanimanje za pristop k Sporazumu.
            
            
               Po pristopu Neodvisne države Samoe je treba spremeniti Sporazum, da se ta država navede kot pogodbenica Sporazuma. Podobne tehnične spremembe bo treba izvesti vsakič, ko ena od pacifiških otoških držav pristopi k Sporazumu.
            
            
               1.2Odbor za trgovino SGP
            
            
               S členom 68 Sporazuma se ustanovi Odbor za trgovino, ki ga sestavljajo predstavniki pogodbenic (EU in pacifiških držav).
            
            
               Odbor za trgovino obravnava vse zadeve, ki so potrebne za izvajanje Sporazuma. Odbor za trgovino lahko pri opravljanju svojih nalog:
            
            
               (a)vzpostavi in nadzoruje vse posebne odbore ali organe, potrebne za izvajanje Sporazuma;
            
            
               (b)se sestane, kadar koli se dogovorijo pogodbenice;
            
         
         
            
               (c)prouči vsa vprašanja v okviru Sporazuma in pri opravljanju svojih nalog sprejme ustrezne ukrepe ter
            
            
               (d)sprejme odločitve ali pripravi priporočila v primerih, določenih v Sporazumu.
            
            
               
                  Člen 78 (Klavzula o spremembah) določa, da lahko Odbor za trgovino po potrebi pregleda Sporazum, njegovo izvajanje, uporabo in delovanje ter pogodbenicam poda ustrezne predloge za njegovo spremembo. 
               
            
            
               Rezultati šeste in sedme seje Odbora za trgovino
            
            
               Pogodbenice Sporazuma (EU, Papua Nova Gvineja, Fidži) ter Neodvisna država Samoa, Salomonovi otoki in Tonga kot opazovalci so 24. oktobra 2018 izmenjali mnenja o obsegu tehničnih sprememb Sporazuma, ki so potrebne po pristopu, in postopku njihove uvedbe. 
            
            
               Pogodbenice so opredelile obseg sprememb kot omejen na navedbo pristopne pacifiške države kot pogodbenice Sporazuma in dodatek ponudbe za dostop na trg k Prilogi II Sporazuma (Carine na proizvode s poreklom iz pogodbenice EU). V zvezi s postopkom so ugotovile, da Odbor za trgovino trenutno nima pooblastil za uvedbo takšnih sprememb (pravna podlaga v okviru Sporazuma ni zadostna). Pogodbenice so izmenjale mnenja o naslednjih treh postopkovnih možnostih:
            
            
               Možnost 1 – Pogodbenice bi upoštevale, da so zadevne spremembe implicitno vključene v Sporazum na podlagi pristopa (člen 80), zato jih ni treba izrecno uvesti s posebnim postopkom.
            
            
               Možnost 2 – Odbor za trgovino bi lahko podal izjavo o tem, kako razumeti Sporazum po pristopu glede na potrebne tehnične spremembe. Pravna podlaga za tako izjavo je člen 68(4)(c).
            
            
               Možnost 3 – Pogodbenice bi lahko spremenile člen 80 Sporazuma, da bi Odboru za trgovino podelile pooblastila za sprejemanje potrebnih odločitev ob novem pristopu.
            
            
               Odbor za trgovino se je strinjal, da bi možnost 3 zagotovila pravno varnost, in se zavezal, da bo pogodbenicam priporočil ustrezno spremembo člena 80. Po sedmi seji, ki je potekala 3. in 4. oktobra 2019, je sprejel ustrezno priporočilo v skladu s stališčem, ki se zastopa v imenu Unije (Sklep Sveta (EU) 2019/1707 z dne 17. junija 2019, UL L 260, 11.10.2019, str. 45).
            
            
               1.3Skladnost z veljavnimi predpisi s področja zadevne politike
            
            
               S predlogom se izvaja Sporazum o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi (v nadaljnjem besedilu: Sporazum o partnerstvu AKP-EU ali Sporazum iz Cotonouja)
                  3
               , ki predstavlja pravno podlago za Začasni sporazum o partnerstvu.
            
            
               Pristop drugih pacifiških držav k Sporazumu krepi pravni okvir trgovinskih odnosov EU s partnerskimi državami ter spodbuja vzajemno trgovino in vključevanje v svetovno gospodarstvo. Poleg tega vključuje te države v režim skupnih pravil in institucij, ustanovljenih s Sporazumom.
            
            
               1.4Skladnost z drugimi politikami Unije
            
            
               Sporazum je razvojno usmerjen trgovinski sporazum, ki razširja asimetričen dostop na trg na nove države pristopnice in jim omogoča, da občutljive sektorje zaščitijo pred liberalizacijo, hkrati pa določa številne zaščitne ukrepe in klavzulo za zaščito mladih industrijskih panog. Vsebuje tudi določbe o pravilih o poreklu, ki olajšujejo izvoz iz zadevnih držav v EU. Poleg tega vsebuje določbe o trajnostnem razvoju (člen 3), s čimer pogodbenice ponovno potrjujejo, da je cilj trajnostnega razvoja sestavni del določb tega sporazuma v skladu s splošnimi cilji in načeli, določenimi v sporazumu iz Cotonouja, ter zlasti s splošno zavezo za zmanjšanje in postopno izkoreninjenje revščine na način, ki je skladen s cilji trajnostnega razvoja. Te določbe prispevajo k cilju skladnosti politik za razvoj in so skladne s členom 208(2) PDEU. 
            
            
               2PRAVNI ELEMENTI PREDLOGA
            
            
               2.1Pravna podlaga
            
            
               Pravna podlaga za ta sklep Sveta je Pogodba o delovanju Evropske unije, zlasti prvi pododstavek člena 207(4) v povezavi s členom 218(6)(a)(v) Pogodbe.
            
            
               2.2Subsidiarnost (za neizključno pristojnost)
            
            
               Skupna trgovinska politika je v skladu s členom 3 PDEU opredeljena kot izključna pristojnost Unije.
            
         
         
            
               2.3Sorazmernost
            
            
               Ta predlog je nujen za izvajanje mednarodnih zavez Unije, določenih v Sporazumu o partnerstvu AKP-EU, predvsem za sklenitev novih trgovinskih režimov, združljivih s STO, ki postopoma odpravljajo ovire za trgovino med pogodbenicami in krepijo sodelovanje na vseh področjih, ki so pomembna za trgovino s pacifiškimi državami.
            
            
               2.4Izbira instrumenta
            
            
               Drug pravni instrument, ki bi se lahko uporabil za dosego cilja tega predloga, ne obstaja.
            
            
               3REZULTATI NAKNADNIH OCEN, POSVETOVANJ Z ZAINTERESIRANIMI STRANMI IN OCEN UČINKA
            
            
               3.1Ocena učinka
            
            
               Ocena učinka sporazumov o gospodarskem partnerstvu EU-AKP na trajnostni razvoj je bila izvedena med letoma 2003 in 2007. Formalne pogoje za ta projekt je leta 2002 objavila Evropska komisija v konkurenčnem javnem razpisu, na podlagi katerega je bila avgusta 2002 družbi PwC France dodeljena petletna pogodba. Osnutek končnega poročila o oceni učinka na trajnostni razvoj je bil predstavljen zainteresiranim stranem iz Evrope na srečanju v okviru dialoga s civilno družbo EU, ki ga je 23. marca 2007 v Bruslju organizirala Evropska komisija.
            
            
               3.2Ustreznost in poenostavitev ureditve
            
            
               
                  Odobritev spremembe Sporazuma ni predmet postopkov programa ustreznosti in uspešnosti predpisov (REFIT); ne povzroča nobenih stroškov za mala in srednja podjetja Unije ter ne sproža nobenih vprašanj z vidika digitalnega okolja.
               
            
            
               3.3Temeljne pravice
            
            
               
                  Predlog nima posledic za varstvo temeljnih pravic v Uniji.
               
            
            
               4PRORAČUNSKE POSLEDICE
            
            
               
                  Predlagani sklep nima proračunskih posledic.
               
            
            
               5DRUGI ELEMENTI
            
            
               5.1Natančnejša pojasnitev posameznih določb predloga
            
            
               Člena 1 in 2 predloga omogočata sklenitev sprememb Sporazuma, navedenih v prilogi k sklepu, in uradno obveščanje v imenu Unije v zvezi s tem.
            
            
               Člen 3 določa, da se sklenitve sprememb k Sporazumu ne razlaga tako, kot da podeljuje pravice ali uvaja obveznosti, na katere se je možno neposredno sklicevati pred sodišči Unije ali držav članic.
            
            
               Člen 4 določa datum začetka veljavnosti Sklepa.
            
            
               2020/0121 (NLE)
            
            
               Predlog
            
         
         
            
               SKLEP SVETA
            
            
               o sklenitvi sporazuma o spremembi Začasnega sporazuma o partnerstvu med Evropsko skupnostjo na eni strani in pacifiškimi državami na drugi strani zaradi pristopa Neodvisne države Samoe in prihodnjih pristopov drugih pacifiških otoških držav 
               
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s točko (a)(v) drugega odstavka člena 218(6) Pogodbe,
            
            
               ob upoštevanju predloga Evropske komisije,
            
            
               ob upoštevanju odobritve Evropskega parlamenta,
            
            
               ob upoštevanju naslednjega:
            
            
               (1)Svet je 12. junija 2002 pooblastil Komisijo za začetek pogajanj o sklenitvi sporazumov o gospodarskem partnerstvu s skupino afriških, karibskih in pacifiških držav
                  4
               .
            
            
               (2)Začasni sporazum o partnerstvu med Evropsko skupnostjo na eni strani in pacifiškimi državami na drugi strani
                  5
                (v nadaljnjem besedilu: Sporazum), ki vzpostavlja okvir za Sporazum o gospodarskem partnerstvu, podpisan v Londonu 30. julija 2009, začasno uporabljata Papua Nova Gvineja in Republika Fidži od 20. decembra 2009 oziroma 28. julija 2014.
            
            
               (3)Člen 80 Sporazuma določa določbe o pristopu drugih pacifiških držav. Svet je s Sklepom (EU) 2018/1908 z dne 6. decembra 2018
                  6
                odobril pristop Neodvisne države Samoe k Sporazumu. Neodvisna država Samoa je k Sporazumu pristopila 21. decembra 2018 in ga začasno uporablja od 31. decembra 2018.
            
            
               (4)Po pristopu Neodvisne države Samoe je zaradi pravne varnosti treba spremeniti Sporazum, da se ta država navede kot pogodbenica Sporazuma. Podobne tehnične spremembe bo treba izvesti vsakič, ko ena od pacifiških otoških držav pristopi k Sporazumu.
            
            
               (5)S členom 68 Sporazuma se ustanovi Odbor za trgovino, ki obravnava vse zadeve, potrebne za izvajanje Sporazuma. Odbor za trgovino je treba pooblastiti za odločanje o kakršnih koli tehničnih spremembah Sporazuma, ki bi lahko bile potrebne po pristopu nove pacifiške otoške države.
            
            
               (6)Sporazum bi bilo treba ustrezno spremeniti –
            
            
               SPREJEL NASLEDNJI SKLEP: 
            
            
               Člen 1
            
            
               1.Sklene se sporazum o spremembi Začasnega sporazuma o partnerstvu med Evropsko skupnostjo na eni strani in pacifiškimi državami na drugi strani zaradi pristopa Neodvisne države Samoe in prihodnjih pristopov drugih pacifiških otoških držav.
            
            
               2.Besedilo sporazuma o spremembi je priloženo k temu sklepu kot Priloga 1.
            
            
               Člen 2
            
            
               Predsednik Sveta v imenu Unije pogodbenice Sporazuma uradno obvesti o sklenitvi sporazuma o spremembi Sporazuma s strani Unije.
            
            
               Člen 3
            
         
         
            
               Spremembe sporazuma se ne razlagajo tako, kot da podeljujejo pravice ali nalagajo obveznosti, na katere se je mogoče neposredno sklicevati pred sodišči Unije ali držav članic.
            
            
               Člen 4
            
            
               Ta sklep začne veljati na dan sprejetja.
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  
                        Sklep Sveta z dne 13. julija 2009 o podpisu in začasni uporabi začasnega Sporazuma o gospodarskem partnerstvu med Evropsko skupnostjo na eni strani in pacifiškimi državami na drugi strani (UL L 272, 16.10.2009, str. 1).
               
               
                  
                     (2)
                  
                        UL L 333, 28.12.2018, str. 1.
               
               
                  
                     (3)
                  
                        UL L 287, 4.11.2010, str. 3. Sporazum, kakor je bil spremenjen s sporazumom, podpisanim 25. junija 2005 v Luksemburgu (UL L 209, 11.8.2005, str. 27), in sporazumom, podpisanim 22. junija 2010 v Ouagadougouju (UL L 287, 4.11.2010, str. 3).
               
               
                  
                     (4)
                  
                        Smernice Sveta za pogajanja o sporazumih o gospodarskem partnerstvu z državami in regijami AKP (9930/02 (DG E II) HH/sg).
               
               
                  
                     (5)
                  
                        UL L 272, 16.10.2009, str. 2.
               
               
                  
                     (6)
                  
                        UL L 333, 28.12.2018, str. 1.
               
            
      
    ---documentbreak--- 
      
         
               EVROPSKA KOMISIJA
            Bruselj, 22.6.2020
            COM(2020) 254 final
            PRILOGA
            k
            predlogu sklepa Sveta
            o sklenitvi sporazuma o spremembi Začasnega sporazuma o partnerstvu med Evropsko skupnostjo na eni strani in pacifiškimi državami na drugi strani zaradi pristopa Neodvisne države Samoe in prihodnjih pristopov drugih pacifiških otoških držav
            
               
         
         
            
               DODATEK
            
            
               PRILOGA I
            
            
               Odstavek 1 člena 70 Sporazuma se nadomesti z naslednjim:
            
            
               „1.
                     V tem sporazumu so ,pogodbenice‘ Evropska skupnost (v nadaljnjem besedilu: pogodbenica ES) na eni strani ter Papua Nova Gvineja, Republika Fidži in Neodvisna država Samoa (v nadaljnjem besedilu: pacifiške države) na drugi strani.“
            
            
               V členu 80 Sporazuma se doda naslednji odstavek 3:
            
            
               „3.
                     Odbor za trgovino lahko odloči o kakršnih koli tehničnih spremembah Sporazuma, ki bi lahko bile potrebne zaradi pristopa nove pacifiške države.“